แนะนำตัวเลือกสำหรับคนอยากทานบุฟเฟต์ติ่มซำ ในเมืองโคราช แต่โปรบุฟเฟ่ต์มีไม่ตลอดนะ จะมาเป็นช่วงๆ ต้องติดตามข่าวเอา ส่วนมากที่นี่จะทำโปรเป็นบุฟเฟ่ต์ติ่มซำ มา 2 คน จ่ายราคา 1 คน หัวละ 495 บาท ก็น่าดีลนะ

วิธีการสั่งเมนูในบุฟเฟ่ต์ติ่มซำ ให้เลือกเอาในใบสั่งอาหารเองเลย รวมๆ ก็มีขนมจีบ ฮะเก๋า ซาลาเปา ของนึ่งอื่นๆ ของทอด และยังมีซุป ข้าวผัด ผัดหมี่ ของหวาน ควรสั่งเผื่อหน่อยเพราะทุกอย่างจะทำตามออร์เดอร์ เลยใช้เวลารอนิดนึง

เริ่มด้วยซุปเสฉวน รสชาติเข้มข้นดี เผ็ดเปรี้ยวนิดๆ

ของทอดมาก่อน จานนี้เป็นปอเปี๊ยะฮ่องเต้ แป้งห่อบาง ไส้กุ้งแน่น

มาดูของนึ่งบ้าง เริ่มด้วยขนมจีบกุ้ง ของที่นี่มีไข่กุ้งโรยมาด้วย, ขนมจีบผักโขม เขียวเด่นนำ รสชาติแปลกดี, ฮะเก๋าก็มีเช่นกัน, ก๋วยเตี๋ยวหลอดไส้กุ้ง โรยไข่กุ้งมาเช่นกัน

ถ้ามากันหลายคนแนะนำให้สั่งเป็ดปักกิ่ง เป็นโปรโมชันคู่กัน ราคา 595 บาท เสิร์ฟแบบห่อแป้งมาให้เลย เยอะด้วยที่สำคัญ ส่วนเนื้อเป็ดสั่งทำเมนู มีให้เลือก เป็ดทอดกระเทียม เป็ดผัดพริกไทยดำ และเมี่ยงเป็ด เลยสั่งเมี่ยงเป็ดดู เสิร์ฟพร้อมผักกาดแก้ว

Original Post : http://wekorat.com/2014/12/13/dimsum-buffet-sima-thani/